Айып-анжы

Айып-анжы — істелген қылмысына қарай өтелетін төлем, құн. 10-12 ғасырларда монғолдар кісі өлтіру, ұрлық т.б. қылмыс жасап айыпты болғандарға құн төлететін болған. Ондай құн “анжу” деп аталған. Айып-анжы төлегеннен кейін айыпкерге жаза қолданылмаған.Ілгеріде қазақ халқында ұзатқан қызға қызметшілер қосып ілестіріп жіберген. Олар да “анжы” атанған. Анжылар барған еліне сіңіп, жақындасып кеткен. “Ағайын-анжы” деген сөз осыны мегзейді.Қазақтың этнографиялық категориялар, ұғымдар мен атауларының дәстүрлі жүйесі. Энциклопедия. - Алматы: DPS, 2011. - ISBN 978-601-7026-17-2 

 Дереккөздер 

Санат: Мәдениет